## Odluka o visini naknade za melioracijsku odvodnju

### NN 14/2006 (8.2.2006.), Odluka o visini naknade za melioracijsku odvodnju

# VLADA REPUBLIKE HRVATSKE

**365**

Na temelju članka 49. stavka 1. Zakona o izmjenama
i dopunama Zakona o financiranju vodnoga gospodarstva (»Narodne novine«, broj
150/2005), Vlada Republike Hrvatske je na sjednici održanoj 2. veljače 2006.
godine donijela

## ODLUKU

### O VISINI NAKNADE ZA MELIORACIJSKU ODVODNJU

I.

Ovom se Odlukom određuje visina naknade za
melioracijsku odvodnju.

II.

Visina naknade za melioracijsku odvodnju, po
katastarskim kulturama u kunama po hektaru godišnje, iznosi:

(a) na vodnom području sliva Save i na vodnom
području slivova Drave i Dunava, kako slijedi:

Oranica
195

Vinograd
195

Livada             104

Voćnjak
195

Pašnjak
  26

Trstik                 26

Vrt                   195

(b) na vodnom području primorsko-istarskih
slivova i na vodnom području dalmatinskih slivova, kako slijedi:

Oranica
156

Vinograd
156

Maslinik
156

Livada               78

Voćnjak
156

Pašnjak
  26

Trstik                 26

Vrt                   156.

III.

Visina naknade za melioracijsku odvodnju na
sustavu za melioracijsku odvodnju slivnoga područja »Neretva – Korčula«, po katastarskim
kulturama, u kunama po hektaru godišnje, iznosi:

(a) na zemljište koje je u obuhvatu dijela
sustava pod kontinuiranim crpljenjem vode, kako slijedi:

Oranica
1200

Vinograd
1200

Voćnjak
1200

Vrt                   1200

(b) na zemljište koje je u obuhvatu dijela
sustava pod povremenim crpljenjem vode, kako slijedi:

Oranica
 600

Vinograd
 600

Voćnjak
 600

Vrt                    600.

IV.

Visina naknade za melioracijsku odvodnju za zemljište
pod ribnjacima istovjetna je visini naknade za melioracijsku odvodnju, koja je
ovom Odlukom propisana za oranicu na vodnom području gdje se ribnjak nalazi.

V.

Naknada za melioracijsku odvodnju neće se
obračunati obveznicima čiji ukupni godišnji iznos naknade ne prelazi 40 kuna.

VI.

Naknada za melioracijsku odvodnju neće se
obračunati na dio poljoprivrednoga zemljišta od jednoga hektara (1 ha)
površine, koje je u vlasništvu osoba starijih od 65 godina ili osoba koje su
zbog invalidnosti nesposobne za rad, osim na zemljište koje je u obuhvatu
sustava iz točke III. ove Odluke.

VII.

Ako se izuzeće iz točke V. i/ili VI. ove Odluke,
ne provede po službenoj dužnosti, stranka je ovlaštena podnijeti zahtjev za izuzeće
najdulje do isteka žalbenog roka na rješenje o obračunu naknade.

Ako su okolnosti iz točke VI. ove Odluke
nastupile nakon dostavljanja rješenja o obračunu naknade u prvom stupnju,
stranka je ovlaštena podnijeti zahtjev za izuzeće najdulje u roku od 30 dana od
nastupa tih okolnosti.

VIII.

Županije, gradovi i općine mogu, radi zaštite
određenih socijalno ugroženih i drugih kategorija obveznika, preuzeti njihov
dug ili preuzeti ispunjenje njihovoga duga s osnove naknade za melioracijsku
odvodnju.

IX.

U razdoblju do 29. prosinca 2008. godine,
Hrvatske vode će izvršavati prava i obveze županija iz članka 40.a Zakona o
financiranju vodnoga gospodarstva.

X.

Neutrošena sredstva slivne vodne naknade na
poljoprivredno zemljište, kao i sredstva te naknade naplaćena nakon stupanja na
snagu ove Odluke, smatraju se sredstvima naknade za melioracijsku odvodnju.

XI.

Ova Odluka stupa na snagu osmoga dana od dana
objave u »Narodnim novinama«.

Klasa: 325-08/05-02/03

Urbroj: 5030116-06-1

Zagreb, 2. veljače 2006.

Potpredsjednica Vlade

i ministrica obitelji, branitelja

i međugeneracijske solidarnosti

**Jadranka Kosor, dipl. iur**.,
v. r.

Odluka, NN 14/2006-365